Ruts bok

Rut (hebraisk: רוּת – Rûṯ; gresk: Ῥούθ – Rhoúth) er en av bøkene i Den hebraiske Bibelen (i tredje del av Ketuvim, «Skriftene») og i Det gamle testamente. I den kristne Bibelen er Ruts bok betraktet som en historisk tekst og plassert mellom Dommerne og Første Samuelsbok, da den foregår «[i] de dager da dommerne styrte», skjønt den gammelsyriske kristne tradisjonen plasserer den senere, mellom Forkynneren og Høysangen. Boken har navn etter kvinnen Rut fra Moab, oldemor til kong David av Israel.
Boken forteller at Rut aksepterte israelittenes gud Jahve som sin gud, og det israelittiske folket som hennes eget folk. I Ruts bok 1,16–17 forteller Rut til Noomi, hennes israelittiske svigermor, at «Dit du går, vil jeg gå, og hvor du bor, vil jeg bo. Ditt folk er mitt folk, og din Gud er min Gud. Der du dør, vil jeg dø, og der vil jeg begraves.» Boken ble høyt verdsatt av jøder som kom inn under kategorien jøder av eget valg, som bevis på betydelig tilstedeværelse av Boas i rabbanittisk litteratur. Ruts bok ble også benyttet liturgisk da den ble lest under den jødiske helligdagen Sjabuót («Ukene»).

Levirate ekteskap

Ruts bok illustrerer vanskeligheten med å benytte seg av lover gitt i bibelske bøker som bevis på faktisk praksis. Noomi forsøkte å sikre sin framtidige sikkerhet for seg selv og for Rut ved å arrangere et levirate ekteskap med Boas. Dette henviser til at når mann gifter seg med kona til sin avdøde bror, hvor ingen barn ble unnfanget fra første ekteskap, kalles det levirate ekteskap. Det første barnet som kommer fra denne andre ekteskap, er i praksis å regne som av den avdøde bror. Familien eiendeler blir innen familien da sønnen arver alt. Noomi instruerer Rut om å avdekke Boas' føtter etter at han har falt i søvn, og legge seg ned. Da Boas våkner opp, er han overrasket over å se en kvinne ved sine føtter. Rut forklarer at hun ønsker ham å være hennes «løsningsmann», og således gifte seg med henne. Mange moderne kommentarer ser seksuelle hentydninger i denne delen av fortellingen og mener at omtalen av «føtter» som avdekkes er en eufemisme for kjønnsorganer.

Blandingsekteskap

Boken kan bli lest som en politisk lignelse knyttet til emner på tiden til Esra og Nehemja (300-tallet f.Kr.). Det fiktive i fortellingen er etablert i begynnelsen ved navnene på figurene: ektemannens navn er Elimelek, i betydningen «Min Gud er konge», og hans hustru Noomi, «behagelig», men etter at hennes sønner Mahlon og Kiljon, henholdsvis «sykdom» og «fortæring», er døde, ber hun om å bli kalt Mara, «bitter».
Referansen til Moab skaper problemer ettersom landet i bibelsk litteratur er assosiert med fiendskap mot Israel, seksuelt avvik, og avgudsdyrkelse. Til tross for dette er Rut fra Moab, «en hederlig kvinne», gift med en mann fra Judea, født en sønn som ble stamfar til kong David. I motsetningen til budskapet i Esras bok og Nehemjas bok hvor blandingsekteskap mellom jødiske menn og ikke-jødiske kvinner ble aggressivt brutt opp, forteller Ruts bok at utlendinger som konverterer til jødedommen kan bli gode jøder, utenlandske hustruer kan ble eksemplariske følgere av jødisk lov, og det er ingen grunn til å ekskludere dem eller deres avkom fra samfunnet.